**Διδακτικοί στόχοι**

1. Να διακρίνουν οι μαθητές τις τρεις βασικές σκηνές της Ενότητας και:

α. Να συγκρίνουν το δεύτερο συμβούλιο των θεών με το πρώτο, ώστε να προκύψουν τα θέματα που επαναλαμβάνονται και, κυρίως, τα νέα που υποδηλώνουν τη συνοχή του έπους ή προωθούν την εξέλιξη του μύθου.

β. Από την αποστολή του Ερμή στην Ωγυγία να διακρίνουν τις εικόνες που προβάλλουν και να κατανοήσουν τον λόγο της επιμονής του ποιητή στην παρουσίαση της ομορφιάς του νησιού.

γ. Στη συνάντηση του Ερμή με την Kαλυψώ να σχολιάσουν τον τρόπο ανακοίνωσης της εντολής του Δία από τον Ερμή και τις αντιδράσεις της νεράιδας, σε συνάρτηση με τον ανθρωπομορφισμό των θεών.

2. Να προσδιορίσουν το επίπεδο δράσης της Ενότητας και να κατανοήσουν τον σκοπό που υπηρετεί.

Θεμελιώδεις έννοιες: Χώρος (θεϊκό επίπεδο), Επικοινωνία (πολλαπλή), Ομοιότητα – Διαφορά (θεοί – άνθρωποι), Αλληλεπίδραση (ανθρωπομορφισμός των θεών), Φύση (επίδραση), Τεχνική (Προοικονομία) κ.ά.